1. **RÁMCOVÁ KÚPNA ZMLUVA 121/2020/01/01**

**uzatvorená v zmysle § 409 a násl. Obchodného zákonníka**

* 1. **I. Zmluvné strany**

**Predávajúci :** AG FOODS SK s.r.o.

 Zapísaná v OR Okresného súdu : BA I., vložka č.13450/B

 So sídlom: Moyzesova 10, 902 01 Pezinok,

 IČO: 34144579, IČ DPH: SK2020361772

Zastúpená : Ing. Richardom Ihlárom, konateľ spoločnosti

* + 1. Bankové spojenie : Komerční banka a.s. Bratislava
		2. čís. účtu: 19-9837240277/ 8100

 telefón / fax : 033 / 640 23 78, e-mail info.sk@agfoods.eu

**Kupujúci :**

 Názov: Základná škola, prevádzka Školská jedáleň

 So sídlom: Mierové námestie 255/27, 972 51 Handlová

IČO: 361 26 926

 DIČ: 2021616729

 Zastúpená,

 meno, funkcia: Madajová Jana, vedúca ŠJ

 banka: SLSP, a.s.

 IBAN: SK 90 0900 0000 0051 1752 3801

 telefón/ mail: 046/547 53 32

 **II. Predmet zmluvy**

1. Predmetom zmluvy je záväzok predávajúceho dodať kupujúcemu výrobky a služby podľa svojej aktuálnej ponuky, a to na základe potvrdenej objednávky kupujúceho, za podmienok dohodnutých v tejto zmluve a v platnom cenníku predávajúceho.
2. Kupujúci sa zaväzuje objednané výrobky a služby prevziať a zaplatiť predávajúcemu kúpnu cenu.
	1. **III. Cenové a platobné podmienky**

a) Ceny výrobkov sú dané platným cenníkom AG FOODS SK s.r.o. Pezinok. Ceny sú uvádzané v EUR, vrátane DPH a dopravy na miesto určenia kupujúcim.

1. Predávajúci sa zaväzuje dopraviť objednané výrobky na miesto určené kupujúcim, v rámci SR.
2. Predávajúci sa zaväzuje vyhotoviť faktúru v deň dodávky tovaru a doručiť ju kupujúcemu najneskôr do 7 dní od jej vystavenia.
3. Kupujúci sa zaväzuje uhradiť faktúru do 30 dní od dátumu jej vyhotovenia.
4. Forma platobného styku : prevodným príkazom na účet predávajúceho / platbou v hotovosti**.**

Pre prípad omeškania úhrady faktúr kupujúcim si predávajúci môže uplatňovať úroky z omeškania po uplynutí doby splatnosti podľa platných právnych predpisov SR

**IV. Obchodné podmienky**

a) Predávajúci sa zaväzuje dodávať tovar v súlade so zákonom o potravinách a potravinovým kódexom SR v deklarovanej kvalite.

b) Pri reklamáciách chýb tovaru budú zmluvné strany postupovať podľa ustanovení par.431 až par.456 Obchodného zákonníka.

c) Zjavné chyby je povinný kupujúci reklamovať pri preberaní tovaru, skryté chyby je možné reklamovať v dobách spotreby uvedených na obale.

**V. Miesto a čas plnenia**

a) Preberanie tovaru bude vykonávané pri dodávke tovarov na mieste určenom kupujúcim osobou poverenou k preberaním tovaru .

1. Predávajúci sa zaväzuje tovar doručiť s dodacím listom – faktúrou na určené miesto plnenia v dohodnutý deň a v čase dodávky.
	1. **VI. Záverečné ustanovenia**

a) Táto zmluva bola vyhotovená v dvoch vyhotoveniach.

b) Kúpna zmluva sa uzatvára na dobu určitú od 1.1.2020 do 31.12.2020

c) Zmluvné strany si vyhradzujú právo jednostranne odstúpiť od zmluvy v prípade nedodržania

ktorejkoľvek z podmienok uvedených v zmluve. Odstúpenie musí byť urobené v písomnej forme a doručené druhej zmluvnej strane prostredníctvom pošty s doložkou doporučene. V prípade, že adresát zásielku neprevezme ani v odbernej lehote alebo ju odmietne prevziať, má sa za to, že zásielka bola doručená momentom vrátenia zásielky odosielateľovi.

1. Všetky zmeny a doplnky tejto zmluvy môžu byť vykonané po vzájomnej dohode oboch zmluvných strán, písomným doplnkom k tejto zmluve.
2. Zmluvu môže ktorákoľvek zo zmluvných strán kedykoľvek vypovedať bez udania dôvodu. Výpovedná lehota je jednomesačná a začína plynúť od prvého dňa mesiaca nasledujúceho po písomnom doručení výpovede druhej zmluvnej strane. Písomná výpoveď sa doručí druhej zmluvnej strane osobne alebo prostredníctvom pošty ako zásielka 1. triedy (doporučená zásielka) s doručenkou do vlastných rúk. V prípade, že písomnú výpoveď zaslanú poštou si adresát z akéhokoľvek dôvodu nevyzdvihne, zásielka sa považuje za doručenú uplynutím odbernej lehoty.
3. Kupujúci podpisom tejto zmluvy súčasne potvrdzuje, že sa oboznámil a súhlasí so všeobecnými obchodnými podmienkami predávajúceho, ktoré tvoria neoddeliteľnú prílohu tejto zmluvy.

g) Táto zmluva nadobúda účinnosť dňom jej podpisu oprávnenými zástupcami zmluvných strán.

Príloha č. 1: Aktuálny výpis z OR kupujúceho

V Handlovej, dňa 31.12.2019

Predávajúci: ……………………………….., Kupujúci: …………………………………….

**VŠEOBECNÉ OBCHODNÉ PODMIENKY**

1. Predávajúci sa zaväzuje riadne splniť túto zmluvu v dohodnutom rozsahu predmetu plnenia a v dohodnutej dodacej lehote. Dodržanie dodacej lehoty je závislé od riadnej a včasnej súčinnosti kupujúceho. Kupujúci je povinný dodávku tovaru prijať.
2. Predávajúci splní svoj záväzok dodať tovar podľa tejto zmluvy jeho odovzdaním kupujúcemu. Súčasťou odovzdania tovaru kupujúcemu je prevzatie dodacieho listu. Odovzdaním tovaru kupujúcemu sa rozumie prevzatie tovaru kupujúcim na mieste plnenia, ktorým je sídlo predávajúceho alebo, v prípade dohody o odoslaní tovaru, miesto odovzdania tovaru prvému dopravcovi na prepravu. Ak nie je dohodnuté odoslanie tovaru, vyzve predávajúci kupujúceho k odberu v lehote najmenej desať dní pred pripravovaným dňom odovzdania tovaru v rámci dojednanej dodacej lehoty. Pokiaľ sa kupujúci k odovzdaniu nedostaví z dôvodov, ktoré nie sú na strane predávajúceho, je týmto dňom splnené, na kupujúceho prechádza nebezpečenstvo škody na tovare a predávajúci je oprávnený tovar uskladniť na náklady kupujúceho. O tejto skutočnosti bezodkladne vyrozumie kupujúceho a oznámi mu skladovacie náklady.
3. Nebezpečenstvo škody na tovare prechádza na kupujúceho okamihom odovzdania tovaru kupujúcemu, pokiaľ v zmluve nie je uvedené inak.
4. Ak je dohodnuté odoslanie tovaru predávajúcim, je povinnosť dodať tovar splnená odovzdaním tovaru prvému dopravcovi na dohodnutom mieste odovzdania, prípadne bez určenia miesta odovzdania na prepravu pre kupujúceho na miesto určenia podľa prepravných dispozícií uvedených v tejto zmluve a podľa obvyklých zvyklostí a na účet kupujúceho. Okamihom odovzdania prvému dopravcovi prechádza nebezpečenstvo škody na tovare na kupujúceho. Predávajúci avizuje odoslanie tovaru a nie je jeho povinnosťou tovar poistiť.
5. Na prevzatie tovaru kupujúcim sa dojednáva postup podľa § 451 Obchodného zákonníka.
6. Vlastnícke právo na tovar prechádza na kupujúceho až po úplnom zaplatení kúpnej ceny.

7. Spôsob prepravy, prepravné dispozície :

- zmluvné strany sa dohodli, že povinnosť označiť tovar v zmysle § 413 Obchodného zákonníka je splnená vyplnením prepravných a dodacích listín, ktoré sprevádzajú tovar.

* tovar bude zabalený spôsobom obvyklým v obchodnom styku na prepravu dohodnutého druhu tovaru.
1. Nezrovnalosti dodávky je kupujúci povinný písomne oznámiť predávajúcemu v lehote spotreby uvedenej

na obale

dodávaného tovaru.

1. Drobné, nepodstatné nezrovnalosti nemajú za následok odklad povinnosti zaplatiť kúpnu cenu.
2. Predávajúci preberá záruku za akosť tovaru v dĺžke dojednanej záručnej doby, ktorá začína bežať dňom

splnenia záväzku, ktorý z tejto zmluvy vyplýva pre predávajúceho a na túto dobu garantuje obvyklú funkčnosť tovaru.

1. Dojednáva sa úrok z omeškania vo výške 0,1 % zo zmluvnej čiastky za každý deň meškania.
2. V prípade, ak kupujúci odmietne čo i len čiastočne prijať plnenie, alebo iným spôsobom znemožní

predávajúcemu splniť jeho záväzky z tejto zmluvy, zaplatí predávajúcemu zmluvnú pokutu vo výške 150,- € (slovom stopäťdesiat Eur). Zaplatením zmluvnej pokuty nárok na náhradu škody nezaniká.

1. Ostatné práva a povinnosti zmluvných strán sa riadia príslušnými ustanoveniami Obchodného zákonníka

a ďalších všeobecne záväzných právnych predpisov.

V Handlovej, dňa 31.12.2019 …...........................................

 Kupujúci